**РЕШЕНИЕ № ПВ –146 -ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС и становище на РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Увеличаване капацитета на ферма за отглеждане на патици Мюлари от 600 на 3000 броя“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в имот № 700650, гр. Раковски, община Раковски, област Пловдив.

**Възложител:** **Пънкин**

**Характеристика на инвестиционното предложение /ИП/:**

Инвестиционното предложение предвижда увеличение на капацитета на съществуваща ферма за огушване на патици, находяща се в имот № 700650 с НТП-Стопански двор, гр. Раковски, община Раковски. Към момента във фермата се отглеждат 600 броя патици за един цикъл на огушване, като цикълът на огушване е 15-20 дни. Намерението на възложителят е да увеличи броя на отглежданите животни на 3000 бр.

Във фермата се огушват патици основно за черен дроб, на ишлеме. Патиците са отгледани до възраст 70-90 дни в други ферми. След огушването им същите се предават за обработка в лицензирани кланици.

Водоснабдяването на обекта е от съществуваща ВиК мрежа на гр.Раковски.

Не се налага изграждането на нова или промяна на пътната инфраструктура.

Енергозахранването е съществуващо от мрежата на населеното място.

Основният отпадък, който генерира фермата за патици е съставен от екскрементите на птиците и отпадък от царевица, който се получава при храненето. Помещенията, в които се огушват патиците се измиват ежедневно, като заедно с водата се изнасят и отпадъка от царевица и екскрементите от животните, в които голям процент е несмляна царевица. Отпадъчните води ще се заустват се в 4 броя водоплътни ями с обем около 30 куб.м. всяка една от тях. Отпадъкът от несмляна царевица, тъй като е тежък ще се отделя още в канала, който отвежда водата към ямите. Изгребва се ръчно и се изнася от фермата, като се използва за храна на риба, отглеждана в язовирите. Замърсената с екскременти вода ще се съхранява в ямите около три месеца, след което ще се изнася със специални машини, оборудвани с цистерни и ще се ползва за наторяване на земеделски площи.

Инвестиционното предложение /ИП/ следва да се разглежда, като разширение на дейност, самостоятелно попадаща в обхвата на т.1, буква “д“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС, като съгласно разпоредбата на чл.93, ал.1, т.2 от ЗООС подлежи на процедура по преценяване на необходимостта от извършване на ОВОС.

Имот 700650, землище на гр. Раковски, общ. Раковски, обл. Пловдив, в който се предвижда да се реализира инвестиционното предложение **не попада** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000291 „Гора Шишманци” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31, ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Инвестиционното предложение не предвижда да се извършва ново строителство. Съществуващите в имота сгради с площ 243 кв.м имат необходимия капацитет.
* Не се налага промяна на съществуваща или изграждане на нова пътна инфраструктура. Имотът граничи от две страни с пътища от стопанския двор.
* В резултат на осъществяване на дейността не се очаква замърсяване на подземните и повърхностните води. С цел предпазване на почвите, повърхностните и подземните води се предвижда съхранение на отпадъчните води от измиване, в едно с екскременти и царевица да се съхраняват в 4 броя водоплътни ями с обем около 30 куб.м. всяка една от тях. След престояване около три месеца ще се изнасят за торене на земеделски земи.
* Не се предвижда заустване в повърхностен воден обект. Отпадъчните битово-фекални води-около 0,6 куб.м/денонощие се заустват във водоплътна яма.
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● Инвестиционното предложение ще се реализира в имот експлоатиран, като ферма за отглеждане на патици, отстоящ на около 1000 м южно от кв.Генерал Николаево на гр.Раковски.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способност за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона: BG0000291 „Гора Шишманци”.

● Имотът е с начин на трайно ползване “стопански двор‘‘, предви това, както и поради отдалечеността на имота от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията ще бъде локално и дълготрайно, съгласно срока на експлоатацията му.
* С писмо изх. № 6079/02.08.2017г. РЗИ- Пловдиве определила, че предвид местоположението на обекта, при спазване на нормативното законодателство, не се очаква здравен риск от реализацията на ИП.

**V. Обществен интерес към предложението за строителство, дейности или технологии :**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Раковски.
* С писмо с изх. № 32-02-55#1/30.06.2017г. Община Раковски информира РИОСВ-Пловдив за липса на постъпили становища/възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

1. Всички дейности в обекта да бъдат извършвани по начин, недопускащ разпространението на миризми извън границите на производствената площадка.

2. Да се спазват изискванията на Наредба №2 от 23.07.2014г. за класификация на отпадъците и Наредба №1 от 04.06.2014г. за реда и образците, по които се предоставя информация за дейностите по отпадъци, както и реда за водене на публични регистри.

3. Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 18.08.2017г.** *Директор на РИОСВ - Пловдив*